|  |  |
| --- | --- |
| **PODPRITE MEMORANDUM "NEFORMALNO PRIDOBLJENO ZNANJE IN  IZKUŠNJE JE POTREBNO UPOŠTEVATI!"** | |
| Mreža MINVOS - znanje za vse je v sredo, 26.9.2012 v prostorih Ministrstva za izobraževanje, znanost, kulturo in šport organizirala simpozij "Priznavanje in pomen neformalno pridobljenega znanja v nevladnih organizacijah v teoriji in praksi v Sloveniji in Evropi". Na simpoziju smo z gosti razpravljali o pomenu neformalnega izobraževanja in njegovemu dokazovanju v formalnih kontekstih.  Na simpoziju smo sprejeli Memorandum, ki je uvod v širšo akcijo, s katero želimo doprinesti:   * sledenju priporočilom Evropske komisije o čimprejšnji vzpostavitvi sistemskih možnosti za priznavanje neformalno pridobljenega znanja na vseh ravneh formalnega izobraževanja; * vključevanje predstavnikov nevladnih organizacij v procese vzpostavljanja nacionalnih sistemov priznavanja neformalno pridobljenega znanja, ter k upoštevanju obstoječih orodij, ki so za ta namen v NVO že vzpostavljena; * preseganju parcialnih interesov in k vzpostavitvi delujočega sistema, ki bo koristil vsem državljanom na način, da bodo zares pomembne kompetence ne pa zgolj to, kje in na kakšen način so pridobljene.   Tukaj se obračamo na vas. **Zbiramo podporo nevladnih organizacij za širšo akcijo, ki jo bomo naslovili na odločevalce politike**.  Kot podpornik akcije vpišite podatke vaše organizacije v priložen seznam in nam ga pošljite na naslov [minvos@umi.si](mailto:minvos@umi.si) najkasneje do **petka, 5.10.2012**. V primeru težav s seznamom nam lahko tudi samo odgovorite v mailu s PODPIRAMO in naziv vaše organizacije, in vas bomo sami vstavili v listo podpornikov. |  |